ทองคำปิดร่วง 46.50 ดอลล์
สัญญาทองคำตลาดนิวยอร์กปิดร่วงลงอย่างหนัก 46.50 ดอลล์ ปิดที่ 1,678.60 ดอลลาร์/ออนซ์  หลังตลาดหุ้นดิ่งเหว
30 ต.ค. 2565

สัญญาทองคำตลาดนิวยอร์กปิดร่วงลงอย่างหนัก 46.50 ดอลล์ ปิดที่ 1,678.60 ดอลลาร์/ออนซ์  หลังตลาดหุ้นดิ่งเหว
สัญญาทองคำตลาด COMEX (Commodity Exchange) ส่งมอบเดือนธ.ค.ร่วงลง 46.50 ดอลลาร์ หรือ 2.7% แตะที่ 1,678.60 ดอลลาร์/ออนซ์ หลังจากเคลื่อนตัวในช่วง 1713.0 - 1672.0 ดอลลาร์
นักวิเคราะห์หลายคนในตลาดกล่าวว่า ภาวะการซื้อขายในตลาดทองคำได้รับผลกระทบจากการร่วงลงของตลาดหุ้นทั่วโลก อันเนื่องมาจากความวิตกกังวลเกี่ยวกับปัญหาหนี้ของรัฐบาลในยุโรปและสหรัฐ
นอกเหนือจากความกังวลเกี่ยวกับปัญหาหนี้ของอิตาลีและประเทศอื่นๆในยูโรโซนแล้ว นักลงทุนยังกังวลว่าคณะกรรมการร่วมระหว่างสองพรรคการเมืองของสหรัฐ หรือ Super Committee อาจจะไม่สามารถตกลงกันได้เกี่ยวกับแผนการลดงบประมาณรายจ่ายก่อนกำหนดเส้นตายวันพุธนี้
นอกจากนี้ ตลาดทองคำยังได้รับปัจจัยลบจากการแข็งค่าของสกุลเงินดอลลาร์สหรัฐ โดยดัชนีดอลลาร์ (Dollar Index) ซึ่งเป็นดัชนีวัดความเคลื่อนไหวของดอลลาร์สหรัฐเมื่อเทียบกับ 6 สกุลเงินที่เป็นคู่ค้าหลักของสหรัฐ พุ่งขึ้น 0.26% สู่ระดับ 78.23% เมื่อวานนี้